CELEX: 52010PC0583
Language: da
Date: 2010-10-20
Title: Forslag til RÅDETS AFGØRELSE om at underkaste 4-metylmetcathinon (mephedron) kontrolforanstaltninger

DA
DA    DA
 ---pagebreak---              EUROPA-KOMMISSIONEN
                                              Bruxelles, den 20.10.2010
                                              KOM(2010) 583 endelig
                                              2010/0293 (NLE)
                                  Forslag til
                           RÅDETS AFGØRELSE
   om at underkaste 4-metylmetcathinon (mephedron) kontrolforanstaltninger
DA                                                                         DA
 ---pagebreak---                                           BEGRUNDELSE
   Rådets afgørelse 2005/387/RIA1 om udveksling af oplysninger om, risikovurdering af og
   kontrol med nye psykoaktive stoffer fastsætter en tretrinsprocedure, som kan munde ud i, at et
   nyt psykoaktivt stof underkastes kontrol i EU.
   Den 26. maj 2010 anmodede Rådet i henhold til bestemmelserne i Rådets afgørelse om, at det
   udvidede videnskabelige udvalg under Det Europæiske Overvågningscenter for Narkotika og
   Narkotikamisbrug (EONN) foretager en risikovurdering af det psykoaktive stof
   4-metylmetcathinon (mephedron).
   De vigtigste resultater af risikovurderingen er følgende:
   (1)      Mephedron er et syntetisk cathinon, hvis fysiske virkninger kan sammenlignes med
           dem, som ecstasy (MDMA) eller kokain fremkalder. Det kan derfor være et
           tillokkende alternativ for personer, som søger stimulerende psykoaktive virkninger
           med et ikke-medicinsk formål
   (2)      Der kan opstå akutte helbredsproblemer ved anvendelse af mephedron, og det kan
           skabe afhængighed. Der er registreret to dødsfald i EU, hvor mephedron synes at være
           den eneste dødsårsag. Hertil kommer, at der har været mindst 37 andre dødsfald i UK
           og Irland, hvor der er påvist mephedron i obduktionsprøver
   (3)     Mephedron har ingen påvist eller anerkendt medicinsk værdi. Der er ingen
           indikationer på, at det kan anvendes til legitime formål.
   I henhold til artikel 8, stk. 1, i Rådets afgørelse skal Kommissionen senest seks uger efter
   datoen for modtagelsen af risikovurderingsrapporten fremlægge enten et initiativ for Rådet
   med henblik på at få indført kontrolforanstaltninger over for det nye psykoaktive stof eller en
   rapport, hvori den begrunder, hvorfor et sådant initiativ ikke er nødvendigt.
   Selv om der på nuværende tidspunkt kun findes begrænsede videnskabelige beviser for de
   generelle risici ved mephedron, bør der udvises forsigtighed.
   Formålet med dette forslag til Rådets afgørelse er at få medlemsstaterne til at underkaste
   mephedron kontrolforanstaltninger og strafferetlige sanktioner efter national lovgivning i
   overensstemmelse med deres forpligtelser i henhold til FN-konventionen af 1971 om
   psykotrope stoffer.
   Kommissionen anmodes om:
   – at vedtage vedlagte forslag til Rådets afgørelse og
   – at oversende det til Europa-Parlamentet, til Rådet og til de nationale parlamenter til
       orientering.
   1
            EUT L 127 af 20.5.2005, s. 32
DA                                                  2                                              DA
 ---pagebreak---                                                         2010/0293 (NLE)
                                                  Forslag til
                                           RÅDETS AFGØRELSE
               om at underkaste 4-metylmetcathinon (mephedron) kontrolforanstaltninger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions Funktionsmåde,
   under henvisning til afgørelse 2005/387/RIA af 10. maj 2005 om udveksling af oplysninger om,
   risikovurdering af og kontrol med nye psykoaktive stoffer2, særlig artikel 8, stk. 1,
   under henvisning til Kommissionens initiativ og
   ud fra følgende betragtninger:
   (1)     På grundlag af artikel 6 i Rådets afgørelse 2005/387/RIA udarbejdede det udvidede
           videnskabelige udvalg under Det Europæiske Overvågningscenter for Narkotika og
           Narkotikamisbrug på et særligt møde en risikovurderingsrapport om mephedron, som
           efterfølgende blev forelagt Kommissionen den 3. august 2010.
   (2)     Mephedron er et syntetisk cathinon, som produceres og distribueres lovligt i navnlig Asien,
           mens den endelige emballering synes at finde sted i Europa. Mephedron sælges mest i
           pulverform, men også i kapsel- eller tabletform. Det kan købes på internettet, i
           "hampeforretninger" og på gaden. På internettet markedsføres mephedron ofte som "plant food"
           (plantegødning), "bath salt" (badesalt) eller "research chemical" (forskningskemikalie). Det
           markedsføres meget sjældent som et "legal high"-stof (lovlig psykoaktiv substans), og normalt
           findes der ingen henvisninger eller konkrete oplysninger om dets potentielle psykoaktive
           virkninger.
   (3)     Mephedrons specifikke virkninger er vanskelige at vurdere, fordi det primært anvendes sammen
           med alkohol og andre stimulerende midler. Mephedron vurderes at have samme fysiske
           virkninger som andre stimulerende stoffer, navnlig ecstasy (MDMA). Dets relativt kortvarige
           virkning, som fører til gentagne indtagelser, gør, at det i højere grad ligner kokain. Visse
           oplysninger peger på, at det kan anvendes som alternativ til ulovlige stimulerende stoffer, har et
           højt misbrugspotentiale og kan skabe afhængighed. Der er behov for mere dybtgående
           undersøgelser af dette stofs afhængighedspotentiale.
   (4)     Der er registreret to dødsfald i Den Europæiske Union, hvor mephedron synes at være den
           eneste dødsårsag. I forbindelse med mindst 37 andre dødsfald er der påvist mephedron i
           obduktionsprøver.
   2
           EUT L 127 af 20.5.2005, s. 32
DA                                                3                                                 DA
 ---pagebreak---    (5)     Toogtyve medlemsstater har indberettet fangster af mephedron i pulver- eller tabletform. Der er
           ikke meget, der tyder på storstilet syntese, videreforarbejdning eller distribution af mephedron
           eller på, at det er genstand for organiseret kriminalitet. Ifølge visse oplysninger er mephedron
           de steder, hvor det er underkastet kontrol, stadig tilgængeligt på det ulovlige marked.
   (6)     Mephedron har ingen dokumenteret eller anerkendt medicinsk værdi eller anvendelse i Den
           Europæiske Union, og der er ingen indikationer på, at det kan anvendes til lovlige formål.
   (7)     Mephedron er ikke i øjeblikket under vurdering og er ikke vurderet i FN-regi. Elleve
           medlemsstater fører kontrol med mephedron under lovgivning om narkotikakontrol i
           overensstemmelse med deres forpligtelser i henhold til FN-konventionen af 1971 om
           psykotrope stoffer. To medlemsstater anvender kontrolforanstaltninger på mephedron i henhold
           til deres medicinallovgivning.
   (8)     Risikovurderingen har vist, at der foreligger begrænset videnskabelig dokumentation, og det
           påpeges, at der er behov for yderligere undersøgelser af de overordnede helbredsmæssige og
           sociale risici i forbindelse med mephedron. På grund af stoffets stimulerende egenskaber, den
           mulige afhængighed hos brugerne, dets potentielle popularitet, helbredsrisikoen, den manglende
           medicinske nyttevirkning og det deraf følgende behov for at udvise forsigtighed - bør stoffet
           underkastes kontrol.
   (9)     Eftersom elleve medlemsstater allerede fører kontrol med mephedron, kunne det bidrage til at
           undgå problemer med grænseoverskridende lovhåndhævelse og retligt samarbejde, hvis stoffet
           blev underkastet kontrol i hele EU —
   VEDTAGET DENNE AFGØRELSE:
                                                    Artikel 1
   Medlemsstaterne træffer i overensstemmelse med deres nationale lovgivning de foranstaltninger, der er
   nødvendige for at underkaste 4-metylmetcathinon (mephedron) kontrolforanstaltninger og strafferetlige
   foranstaltninger med hjemmel i deres lovgivning i overensstemmelse med deres forpligtelser i henhold
   til FN's konvention af 1971 om psykotrope stoffer.
DA                                                 4                                                DA
 ---pagebreak---                                                    Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   Udfærdiget i […],
                                                På Rådets vegne
                                                Formand
DA                                                5                                              DA